Diari Oficial de la Generalitat Valenciana


Sumari del DOGV 9157, del 23-08-2021 (2021/8697)

Informació pública de l'aprovació de l' informe ambiental i territorial estratègic del Pla parcial modificatiu de l'ordenació detallada del sector E-22 del Pla general.
------------------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8697


Data del document
:   11-08-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'aprovació de l' informe ambiental i territorial estratègic del Pla parcial modificatiu de l'ordenació detallada del sector E-22 del Pla general. [2021/8697]  
La Junta de Govern Local, en la sessió del dia 6 d'agost de 2021, constituïda en òrgan ambiental i territorial municipal, va adoptar el següent acord:  
Primer. Concloure que la proposta de Pla parcial modificatiu de l'ordenació detallada del sector E-22 del Pla general presentada per la mercantil Inmobiliaria Altabix, SA, no té efectes significatius sobre el medi ambient i el territori, de conformitat amb els criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Segon. Emetre informe ambiental i territorial estratègic favorable en el procediment simplificat de l'avaluació ambiental i territorial estratègica de la proposta de Pla Parcial modificatiu de l'ordenació detallada del Sector E-22 del Pla general, i designar, com a alternativa idònia en aquesta actuació, la número 1, sempre que es mantinga l'ús predominant industrial en el sector, mantenint per tant la clau 11 en la majoria de les illes edificables de manera que l'ús comercial és tan sols un dels usos compatibles en el sector, tal com estableix l'article 145 de la normativa urbanística del PG. En aquest cas, la normativa del PP podria introduir, d'acord amb el PATSECOVA, noves mesures a exigir en les futures activitats comercials que pogueren instal·lar-se en un sector d'ús predominant industrial.  
  
Tercer. En el cas que es continue la tramitació de la modificació indicada, s'actuarà d'acord amb el capítol III del títol III del llibre I del TRLOTUP i amb la normativa sectorial que s'hi poguera aplicar, i caldrà complir les determinacions següents que consten en l'informe transcrit:  
- No modificarà l'ús predominant del sector, que continuarà sent l'industrial, i només podrà realitzar modificacions pròpies de l'ordenació detallada.  
- Haurà de tindre en consideració els informes sectorials emesos en el tràmit de consulta.  
- Haurà d'ajustar-se a les indicacions de l'informe relatiu a qüestions de planejament i ordenació de l'arquitecta municipal emés el 02.08.2021.  
- Haurà de completar l'estudi d'integració paisatgística d'acord amb l'informe de l'arquitecta municipal de data 02.08.2021.  
- Haurà d'ajustar-se a les indicacions de l'informe relatiu a qüestions de cartografia i topografia de l'enginyera tècnica en topografia municipal emés el 04.08.2021.  
- El PP analitzarà el possible risc d'inundació de la part oest del sector i incorporarà els plànols corresponents de la cartografia del PATRICOVA i de l'SNCZI tot adoptant les mesures de disseny oportunes i incorporant a la normativa les limitacions que es deriven d'aquestes afeccions.  
Quart. Notificar a les persones interessades el present acord i informar-los que no és susceptible de cap recurs per considerar-se un acte de tràmit, sense perjudici dels recursos que, si escau, corresponguen en via contenciosa administrativa contra l'acte que aprove l'instrument de planejament corresponent, la qual cosa no obsta perquè puguen utilitzar-se els mitjans de defensa que s'estimen pertinents en dret.  
  
Cinqué. Ordenar la publicació de l'acord de l'informe ambiental i territorial estratègic pel procediment simplificat en el Diari Oficial de la Generalitat Valenciana.  
  
Elx, 11 d'agost de 2021.- La tinenta d'alcalde d'Urbanisme, Territori, Estratègia DUSI i Capitalitat Verda Europea: Ana M. Arabid Mayorga.